Vrou probeer glo aanvallers help om haar man te verwurg | Netwerk24
Deur Kaveel Singh, News24 23 Januarie 2020 21:35
"Die 62-jarige man het Woensdag televisie in hul huis gekyk toe drie vroue hom aangeval het en 'n vullissak oor sy kop getrek het," het kol. Thembeka Mbele, 'n polisiewoordvoerder, Donderdag gesê.
"Die vroue het hom daarna met 'n serp probeer verwurg. Die slagoffer het terugbaklei en kon die sak verwyder. Hy het toe besef dat een van die vroue sy huiswerker is."
Volgens Mbele het die vroue voortgegaan om die man te probeer versmoor.
"Terwyl die aanval aan die gang was, het die slagoffer se vrou haar by die aanvallers aangesluit en probeer help om hom te versmoor. Die slagoffer kon 'n noodknoppie druk en 'n buurman het tot sy redding gekom."
Polisiebeamptes van die plaaslike polisiekantoor is ontbied en al vier die vroue is in hegtenis geneem.
Hulle is aangekla van poging tot moord en sameswering om 'n moord te pleeg.
Die vroue sal na verwagting Vrydag in die landdroshof in Verulam verskyn en op aanklagte van poging tot moord en sameswering om 'n moord te pleeg teregstaan. News24